Előterjesztés Zalakaros Város Önkormányzat Képviselő-testületének 2020. szeptember 17-én tartandó ülésére
Napirend címe: Borházak telepítése az új Rendezvénytéren 
Előterjesztést készítette: Ódor László Lajos gyógyhelyi projekt koordinátor

Tisztelt Képviselő-testület!

A „Zalakaros gyógyhely komplex turisztikai fejlesztése” című, GINOP-7.1.9-17-2017-00004 azonosító számú keretében megvalósuló építéséhez kapcsolódóan Zalakaros Város Önkormányzat Képviselőtestülete a 2020.01.14-i, 8/2020 számú határozatában a Borházak (2 db ikerborház) opciós tételekre nyílt közbeszerzési eljárás kiírása mellett döntött.
A megvalósuló rendezvénytéren további, 4 ikerborház befogadására alkalmas terület került kialakításra. (1. melléklet) Annak érdekében, hogy az új Rendezvénytér minél inkább megfeleljen a pályázatban kitűzött céloknak, indokolt, hogy a belekerülő objektumok megjelenése, használati módja is érje el a hozzá méltó színvonalat. A rendezvények színvonalas megjelenését szolgáló borházak (2. melléklet) tervezett beszerzési költségét az alábbiakban foglaljuk össze:

	Megnevezés
	szám
	egység
	paraméterek
	Gyártási szállításköltség
	Összesen

	Ikerpavilon: ANTIQUA SZT-THW-6+/1-B, ANTIQUA SZT-THW-6+/1-J
	2
	db
	 6+6 =12 m2 alapterületű ikerborház pavilon
	2 500 000 Ft
	5 000 000 Ft

	Motoros működtetésű alumínium redőny
	2
	db
	
	180 000 Ft
	360 000 Ft

	Tolóablak kialakítása a redőny mögött
	2
	db
	
	100 000 Ft
	200 000 Ft

	Külső ledszalag világítás
	2
	db
	
	60 000 Ft
	120 000 Ft

	Fölső emelési pontok + állítható lábak beépítése, gyakori áttelepítéshez
	2
	db
	
	60 000 Ft
	120 000 Ft

	Hőszigetelés
	2
	db
	
	60 000 Ft
	120 000 Ft

	Bukóablak kialakítása szellőzéshez, a hátsó homlokzaton
	2
	db
	kb. 60x40 cm méretű
	50 000 Ft
	100 000 Ft

	Kivehető parapet elem készítése nagyobb berendezési tárgyak be- és kiemeléséhez
	2
	db
	
	60 000 Ft
	120 000 Ft

	Kivehető pénztárpult
	2
	db
	 kb. 60x60x80 cm méretű
	40 000 Ft
	80 000 Ft

	Pvc padló burkolat
	2
	db
	
	65 000 Ft
	130 000 Ft

	Szállítás
	2
	db
	Fel- és lerakással, egyszeri összeállítással, Pécs-Zalakaros visz., pavilononként
	100 000 Ft
	200 000 Ft

	Napellenző tartó nyúlvány
	2
	db
	Acélváz szerkezetre napellenző tartó nyúlvány beépítése rejtett módon, későbbi, esetleges napellenző
iránti igény esetére:
	40 000 Ft
	80 000 Ft

	City-light felület
	2
	db
	1, vagy 2 db helyezhető el, a pavilonok hátsó homlokzatán
	80 000 Ft
	160 000 Ft

	
	
	
	
	Árusítóhelyenként
	Épületenként

	
	
	
	Nettó
	3 395 000 Ft
	6 790 000 Ft

	
	
	
	Bruttó
	4 311 650 Ft
	8 623 300 Ft



Azaz, ha a fenti célkitűzéseket tartjuk szem előtt, a további 4 mobilia esetében 34,5 millió Ft szükséges azok beszerzésére.
2020. augusztus 18-19. napokon egyeztetés zajlott le azokkal a szolgáltatókkal, akik jelenleg a Rendezvénytéren illetve a Piactéren folytatnak vállalkozói tevékenységet. A résztvevők közül többen jelezték, hogy érdekelné őket annak a lehetősége, hogy vállalkozásuk megjelenjen az új Rendezvénytéren.
Az alábbi konstrukciót javaslom a Tisztelt Képviselőtestületnek megfontolásra:
Korlátlan területhasználati lehetőség 6 m2 nagyságú árusítóhelyre és 36 hónap időtartamra vonatkozólag, 100.000,-Ft/hó bérleti díjjal kalkulálva.
Fizetési konstrukció:
Szerződéskötéskor 12 havi díj.
6. hónapban 12 havi díj
12. hónapban 12 havi díj

	Megnevezés
	mennyiség
	egység
	Szerződés-kötéskor
	Szerződést követő 6. hónap
	Szerződést követő 12. hónap

	6 m2-s árusító hely (borház) bérleti szerződés
	36
	hó
	1.200.000,-Ft
	1.200.000,-Ft
	1.200.000,-Ft



A bérleti szerződések előkészítéséhez kapcsolódóan az alábbi kérdéseket kell még egyértelműsíteni:
1. a borházakban folytatott vállalkozói tevékenység definiálása
2. a borházakhoz kapcsolódó szabadtéri terasz kialakításának feltételei
3. a borházakhoz kapcsolódó szabadtéri bútorzat asztal/szék darabszámának és formai jellemzőinek meghatározása
4. az árusítóhelyhez kapcsolódó árnyékolástechnikai eszközrendszer meghatározása
5. az esetleges egészségügyi veszélyhelyzet esetén a bérlők kompenzációs rendszere
6. a rendezvények esetleges korlátozott látogatószámának kontrollingját biztosító eszközrendszer biztosítása (mobil kordonok)
7. az évenkénti rendezvénynaptár eljuttatása a partnerek részére.

Határozati javaslat:

1./ Zalakaros Város Önkormányzat Képviselőtestülete a Zalakaros Város Önkormányzata (8749 Zalakaros, Gyógyfürdő tér 1.) által megvalósuló GINOP-7.1.9-17-2017-00004 azonosítószámú „Zalakaros gyógyhely komplex turisztikai fejlesztése” című projekt keretében megépítésre kerülő, borházak fogadására alkalmas helyeken, potenciálisan elhelyezésre kerülő mobiliákkal kapcsolatosan felmérte a partnerek igényeit, s ehhez kapcsolódóan a potenciális partnerek részére kidolgozta az alábbi pénzügyi modellt.


2./ Zalakaros Város Önkormányzat Képviselőtestülete támogatja, hogy a GINOP-7.1.9-17-2017-00004 azonosítószámú „Zalakaros gyógyhely komplex turisztikai fejlesztése” című projektben nem szereplő, de az új rendezvénytérre felállításra kerülő új borházak esetében a bérlőkkel egyetértésben, egy három évre szóló bérleti megállapodás kerüljön megkötésre, amely fedezetet biztosít az új borházak beszerzésére. A teljes bérleti időszakra vonatkozó bérleti díjat a szerződéskötéstől számított 12 hónapon belül maximum 3 részletben köteles a bérlő befizetni. Az első részlet a szerződéskötéssel egyidőben kell, hogy befizetésre kerüljön, melynek összege minimum a teljes bérleti időszakra vonatkozó díj 33%-a, azaz 12 havi bérleti díj.

3./ Zalakaros Város Önkormányzat Képviselőtestülete támogatja, hogy a GINOP-7.1.9-17-2017-00004 azonosítószámú „Zalakaros gyógyhely komplex turisztikai fejlesztése” című projektben nem szereplő, de az új rendezvénytérre felállításra kerülő új borházak esetében a partnerek részére további választási lehetőségeket biztosítsunk a Rendezvénytér tervezési dokumentációjához igazodva. Ezért indokoltnak tartjuk és javasoljuk a dokumentációban szereplő ANTIQUA Paviloncsalád többi tagjáról is árajánlat bekérését.

4./ Zalakaros Város Önkormányzat Képviselőtestülete felkéri a „Zalakaros gyógyhely komplex turisztikai fejlesztése” kapcsán megvalósuló objektum üzemeltetőjét, hogy a 2021. évtől induló időszakra vonatkozólag tájékoztassa az összes partnert a rendezvények gasztronómiai szolgáltatásainak változásáról.


Határidő: 2020 december 20.
Felelős: Novák Ferenc polgármester
Operatív felelős: Ódor László Lajos gyógyhelyi projekt koordinátor

                                                    			              Novák Ferenc
                                                               		               polgármester

